Sjednica Upravnog odbora Lokalne akcijske grupe Vuka-Dunav, održana je dana 11. siječnja 2019. godine u 9:00 sati u vijećnici Općine Antunovac, Braće Radića 10, 31216 Antunovac, te je sačinjen sljedeći

**ZAPISNIK**

**Sa 28. Sjednice Upravnog odbora**

Sjednicu Upravnog odbora LAG-a Vuka-Dunav otvara Predsjednik Upravnog odbora, Marjan Tomas, u 09:00 sati.

Utvrđeno je da su temeljem odredbi Statuta LAG-a Vuka-Dunav u cijelosti ispunjeni uvjeti za sazivanje i održavanje sjednice Upravnog odbora.

Prije prelaska na Dnevni red Upravnog odbora utvrđena je nazočnost članova i to kako slijedi:

1. Marjan Tomas, Općina Vladislavci,
2. Milan Nešić, OPG Milan Nešić,
3. Davor Tubanjski, Općina Antunovac
4. Damir Maričić, Općina Vuka,
5. Maja Magdika, PVZS „Agro Vladislavci“,
6. Ana Buljan, KUD „I.K.Adamović“ Čepin,
7. Marija Horvatek, KUD „Klasje Slavonije“ Antunovac,
8. Zdenko Đerđ, PVZ Fructus,
9. Mario Vila, OPG Mario Vila,
10. Stipe Modrić, Udruga veterana vojne policije iz Domovinskog rata OBŽ
11. Ivan Žeravica, Općina Čepin,
12. Domagoj Tokić, NK“Vitez 92“ Antunovac,
13. Blaženka Marinković,
14. Gojko Leventić, OPG Leventić,

Za zapisničara je izabrana Sanja Šimić, a za ovjerovitelja zapisnika Mario Vila.

Predsjednik Upravnog odbora, Marjan Tomas daje predloženi dnevni red na glasovanje, te je isti jednoglasno usvojen.

**DNEVNI RED**

1. Usvajanje zapisnika sa 27. sjednice Upravnog odbora,
2. Donošenje prijedloga odluke o izmjeni 2. LAG Natječaja,
3. Razno.

**Ad1: USVAJANJE ZAPISNIKA SA 27. SJEDNICE UPRAVNOG ODBORA**

Predsjednik Upravnog odbora Marjan Tomas otvara ovu točku dnevnog reda. Članovima Upravnog odbora dostavljen je radni materijal potreban za sjednicu Upravnog odbora, u kojima je bio i Zapisnik sa 27. Sjednice Upravnog odbora. Predsjednik je pojasnio zapisnik, te je otvorio raspravu. Pošto nije bilo rasprave, točka dnevnog reda dana je na glasanje, te je jednoglasno usvojena.

**Ad2: DONOŠENJE PRIJEDLOGA ODLUKE O IZMJENI 2. LAG NATJEČAJA**

Predsjednik Upravnog odbora Marjan Tomas otvara ovu točku dnevnog reda, te riječ prepušta voditeljici Ivani Čik koja objašnjava kako se ovom Odlukom usvaja prijedlog odluke o izmjeni 2. LAG Natječaja za Tip operacije 2.2.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ iz Lokalne razvojne strategije LAG-a Vuka-Dunav, a koji je sukladan Tipu operacije 7.4.1. iz Programa ruralnog razvoja Republike Hrvatske za razdoblje 2014.-2020. Mijenjaju se dijelovi u tekstu Natječaja.

**LAG Natječaj se mijenja u slijedećem dijelu na 5. stranici, 1. Opće odredbe, 1.3. Iznos, udio i intenzitet javne potpore, dio iz teksta:**

„Najniža ukupna vrijednost projekta i javne potpore iznosi 15.000 EUR u kunskoj protuvrijednosti (111.330,00 HRK). Najviša ukupna vrijednost projekta i javne potpore iznosi 50.000 EURu kunskoj protuvrijednosti (371.100,00 HRK).“ mijenja se i glasi:

„Najniža ukupna vrijednost projekta i javne potpore iznosi 15.000 EUR u kunskoj protuvrijednosti (111.330,00 HRK). Najviša vrijednost javne potpore po projektu iznosi 50.000 EUR u kunskoj protuvrijednosti (371.100,00 HRK). Najviša ukupna vrijednost projekta iznosi 100.000 EUR u kunskoj protuvrijednosti (742.200,00 HRK).“

**LAG Natječaju na 6. stranici, 1. Opće odredbe, 1.3. Iznos, udio i intenzitet potpore, dodan je dio teksta koji glasi:**

„Intenzitet potpore za pojedine aktivnosti i mjere primjenjivati će se sukladno važećim Pravilnicima. Međutim, prema Lokalnoj razvojnoj strategiji LAG-a Vuka-Dunav, LAG može dodijeliti najviše 20% veći intenzitet potpore od one propisane za određene projekte u Programu.

Veći intenzitet potpore za određeni projekt LAG može dodijeliti prema sljedećim kriterijima:

* ukoliko sredstva dostupna za dodjelu putem raspisanog natječaja nisu u cijelosti dodijeljena korisnicima, uzimajući u obzir dostupnost neiskorištenih sredstava i intenzitet potpore po projektu, sukladno tablici bodovanja i načelu jednakog tretmana, odobrenim projektima može se dodijeliti do **5% veći intenzitet potpore;**
* za projekte koji imaju inovativni karakter na lokalnoj razini može se dodijeliti **10% veći intenzitet potpore;**
* za projekte koji osiguravaju javni pristup rezultatima projekta može se dodijeliti **15% veći intenzitet potpore**
* za projekte su od zajedničkog interesa na lokalnoj razini i usmjereni su rješavanju jednog od problema istaknutog u Strategiji može se dodijeliti **20% veći intenzitet**.“

**LAG Natječaj se mijenja u slijedećem dijelu na 18. stranici, 4. Administrativne informacije, 4.1. Podnošenje prijave projekta, dio iz teksta:**

„Prijave projekata podnose se u jednom (1) zatvorenom paketu/omotnici isključivo preporučenom poštom ili neposredno5 od 18. siječnja 2018., a najkasnije do 18. ožujka 2018. na adresu: LAG Vuka-Dunav, Braće Radića 10, 31216 Antunovac.“ mijenja se i glasi:

„Prijave projekata podnose se u jednom (1) zatvorenom paketu/omotnici isključivo preporučenom poštom ili neposredno5 od 01. veljače 2019., a najkasnije do 01. travnja 2019. na adresu: LAG Vuka-Dunav, Braće Radića 10, 31216 Antunovac.“

Kako nije bilo rasprave po točki dnevnog reda, točka je dana na glasanje, te je jednoglasno usvojena.

**Ad3: RAZNO**

Na kraju sjednice Upravnog odbora, Predsjednik Marjan Tomas je naglasio članovima da od svih očekuje kvalitetnu suradnju i komunikaciju, te da se s pitanjima, prijedlozima obrate LAG-u i na taj način pomognu radu LAG-a.

Kako nije bilo dodatnih komentara i rasprave, predsjednik Upravnog odbora zaključuje sjednicu u 9:30.

URBROJ:UO/19-4

U Antunovcu, 12. siječanj 2018. godine

|  |  |
| --- | --- |
| Zapisničar  Sanja Šimić | Predsjednik Upravnog odbora  LAG-a Vuka - Dunav  Marjan Tomas |
| Ovjerovitelj zapisnika  Mario Vila |  |
|  | |