Temeljem članka 28. Statuta Lokalne akcijske grupe Vuka – Dunav (17. veljače 2015. godine) i Izmjena i dopuna Statuta LAG-a Vuka – Dunav (29. svibnja 2015. godine), 2. Izmjenama i dopunama Statuta LAG-a Vuka – Dunav (27. studenoga 2015. godine), te 3. Izmjenama i dopunama Statuta LAG-a Vuka – Dunav (12. lipnja 2017. godine), Upravni odbor LAG-a, dana 11. siječnja 2019. godine, donosi

**ODLUKA**

**o usvajanju prijedloga izmjene 2. LAG Natječaja za Tip operacije 2.2.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“**

**Članak 1.**

Ovom Odlukom usvaja se prijedlog odluke o izmjeni 2. LAG Natječaja za Tip operacije 2.2.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ iz Lokalne razvojne strategije LAG-a Vuka-Dunav, a koji je sukladan Tipu operacije 7.4.1. iz Programa ruralnog razvoja Republike Hrvatske za razdoblje 2014.-2020.

**Članak 2.**

LAG Natječaj se mijenja u slijedećem dijelu na 5. stranici, 1. Opće odredbe, 1.3. Iznos, udio i intenzitet javne potpore, dio iz teksta:

„Najniža ukupna vrijednost projekta i javne potpore iznosi 15.000 EUR u kunskoj protuvrijednosti (111.330,00 HRK). Najviša ukupna vrijednost projekta i javne potpore iznosi 50.000 EURu kunskoj protuvrijednosti (371.100,00 HRK).“ mijenja se i glasi:

„Najniža ukupna vrijednost projekta i javne potpore iznosi 15.000 EUR u kunskoj protuvrijednosti (111.330,00 HRK). Najviša vrijednost javne potpore po projektu iznosi 50.000 EUR u kunskoj protuvrijednosti (371.100,00 HRK). Najviša ukupna vrijednost projekta iznosi 100.000 EUR u kunskoj protuvrijednosti (742.200,00 HRK).“

**Članak 3**.

LAG Natječaju na 6. stranici, 1. Opće odredbe, 1.3. Iznos, udio i intenzitet potpore, dodan je dio teksta koji glasi:

„Intenzitet potpore za pojedine aktivnosti i mjere primjenjivati će se sukladno važećim Pravilnicima. Međutim, prema Lokalnoj razvojnoj strategiji LAG-a Vuka-Dunav, LAG može dodijeliti najviše 20% veći intenzitet potpore od one propisane za određene projekte u Programu.

Veći intenzitet potpore za određeni projekt LAG može dodijeliti prema sljedećim kriterijima:

* ukoliko sredstva dostupna za dodjelu putem raspisanog natječaja nisu u cijelosti dodijeljena korisnicima, uzimajući u obzir dostupnost neiskorištenih sredstava i intenzitet potpore po projektu, sukladno tablici bodovanja i načelu jednakog tretmana, odobrenim projektima može se dodijeliti do **5% veći intenzitet potpore;**
* za projekte koji imaju inovativni karakter na lokalnoj razini može se dodijeliti **10% veći intenzitet potpore;**
* za projekte koji osiguravaju javni pristup rezultatima projekta može se dodijeliti **15% veći intenzitet potpore**
* za projekte su od zajedničkog interesa na lokalnoj razini i usmjereni su rješavanju jednog od problema istaknutog u Strategiji može se dodijeliti **20% veći intenzitet**.“

**Članak 4.**

LAG Natječaj se mijenja u slijedećem dijelu na 18. stranici, 4. Administrativne informacije, 4.1. Podnošenje prijave projekta, dio iz teksta:

„Prijave projekata podnose se u jednom (1) zatvorenom paketu/omotnici isključivo preporučenom poštom ili neposredno5 od 18. siječnja 2018., a najkasnije do 18. ožujka 2018. na adresu: LAG Vuka-Dunav, Braće Radića 10, 31216 Antunovac.“ mijenja se i glasi:

„Prijave projekata podnose se u jednom (1) zatvorenom paketu/omotnici isključivo preporučenom poštom ili neposredno5 od 01. veljače 2019., a najkasnije do 01. travnja 2019. na adresu: LAG Vuka-Dunav, Braće Radića 10, 31216 Antunovac.“

**Članak 5.**

LAG Natječaju na 26. stranici, 6. Obrasci i prilozi, dodan je dio teksta koji glasi:

„Prilog IX. – Kriteriji odabira.“

**Članak 6.**

Ova Odluka stupa na snagu danom donošenja.

URBROJ: UO/19-3

U Antunovcu, 11. siječnja 2019. godine

Predsjednik Upravnog odbora

LAG-a Vuka - Dunav

Marjan Tomas